**Sveučilište Josipa Jurja Strossmayera u Osijeku**

**Ekonomski fakultet u Osijeku**

**Centar za cjeloživotno učenje**

**objavljuje**

**JAVNI POZIV**

**za upis polaznika na program cjeloživotnog učenja**

**„*OSOBNI RAZVOJ I INTERPERSONALNA KOMUNIKACIJA U POSLOVNOM OKRUŽENJU*“**

Program **Osobni razvoj i interpersonalna komunikacija u poslovnom okruženju** namijenjen je razvoju vlastitih ključnih aspekata komunikacije, ali i komunikacije među suradnicima i zaposlenicima poslovnih subjekata. Fokus na osobnom razvoju pomaže pojedincima bolje razumjeti sebe te postaviti prioritete i ciljeve, a sve u cilju građenja samopouzdanja i rješavanja strahova od neuspjeha te boljeg funkcioniranja u timu. Timski rad je često ključ uspjeha, te razvoj vještina poput timskog suradništva, rješavanja konflikata, postavljanja ciljeva tima i razvoja motivacije su ključne za uspješno vođenje i sudjelovanje u timskim projektima. Razvijanje interpersonalnih vještina te njihovo razumijevanje unaprjeđuje sposobnost komunikacije, odnosa s klijentima, poslovnim suradnicima i nadređenima što utječe na stvaranje pozitivne radne atmosfere, jača profesionalne odnose te gradi pozitivan imidž zaposlenika i poslovnog subjekta. Rad na ponašanju u komunikaciji u poslovnom okruženju, ponašanju na sastancima, te općenito pridržavanje poslovnih normi (odijevanje, maniri i sl.) jača interne i eksterne odnose, doprinosi izgradnji povjerenja te uspješnom obavljanju poslovnih transakcija.

**Cilj programa „Osobni razvoj i interpersonalna komunikacija u poslovnom okruženju***“* je unaprijediti osobni razvoj pojedinca što je preduvjet dugoročnog uspjeha, unaprijediti verbalne i neverbalne komunikacije vještine, kao i općenito komunikacijsko ponašanje kako bi se poboljšala učinkovitost među timovima, smanjili konflikti i nerazumijevanja, te potaknula produktivnost i radna atmosfera.

Program cjeloživotnog učenja „**Osobni razvoj i interpersonalna komunikacija u poslovnom okruženju**“ sastoji se od četiri obvezne cjeline (Osobni razvoj kao preduvjet dugoročnog uspjeha, Razumijevanje procesa komunikacije, Komunikacijsko ponašanje u poslovnom okruženju, Interpersonalna komunikacija) koji se izvode u obliku interaktivne nastave, kroz ciklus predavanja i radionica, u ukupnom trajanju od 20 sati.

**Planirani početak** programa je studeni 2024. godine. O točnom datumu početka izvođenja programa polaznici će biti informirani nakon isteka roka za prijavu a prije upisa na program.

**UVJETI UPISA:**

Programu cjeloživotnog učenja „**Osobni razvoj i interpersonalna komunikacija u poslovnom okruženju**“ mogu pristupati kandidati koji žele steći nova ili unaprijediti postojeća znanja uz uvjet minimalno završenog četverogodišnjeg srednjoškolskog programa.

**POLAZNICI:**

Program je namijenjen osobama koje žele raditi na svom osobnom razvoju te poboljšati svoje interpersonalne vještine, naučiti komunicirati i ponašati se u poslovnom okruženju. Usmjeren je prema svima bez obzira na razinu iskustva ili industriju u kojoj rade. To uključuje menadžere, zaposlenike, timove, poduzetnike i sve one koji žele razvijati interpersonalnu komunikaciju. Posebno je koristan za pojedince koji redovito surađuju s klijentima, poslovnim suradnicima ili partnerima, budući da će razvijene osobne vještine i usvojena interpersonalna komunikacija poboljšati međuljudske odnose u poslovnom okruženju, olakšati pregovaranje te doprinijeti stvaranju pozitivne radne atmosfere.

Upisna cijena programa iznosi 327,00 EUR po polazniku.

**OBVEZNA DOKUMENTACIJA:**

Uz prijavu pristupnici obvezno prilažu:

1. [Popunjeni obrazac prijave](https://forms.gle/NtPPAugWXVpSSWqBA) (objavljen na mrežnim stranicama Ekonomskog fakulteta u Osijeku).

Obrascu je moguće pristupiti i putem poveznice: <https://forms.gle/NtPPAugWXVpSSWqBA>

1. presliku svjedodžbe o stečenoj stručnoj spremi
2. presliku identifikacijske isprave
3. popunjen i potpisan obrazac [Privole za prikupljanje i obradu osobnih podataka](https://tinyurl.com/mr2mjb5e) objavljen na mrežnim stranicama Ekonomskog fakulteta u Osijeku i uz prijavni obrazac (točka 1.). Obrascu je moguće pristupiti i putem poveznice: <https://tinyurl.com/mr2mjb5e>

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Prijave s dokazima o ispunjavanju uvjeta podnose se **do 31. listopada 2024. godine** putem [obrasca za prijavu](https://forms.gle/NtPPAugWXVpSSWqBA) uz obvezno učitavanje dokumentacije i navođenje traženih podataka navedenih u okviru ovog javnog poziva u obrazac prijave.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Dodatne obavijesti pristupnici mogu zatražiti od voditeljice programa cjeloživotnog učenja ili u Centru za cjeloživotno učenje:

Voditeljica programa cjeloživotnog učenja

Prof. dr. sc. Helena Štimac

e-mail: stimac.helena@efos.hr

Tel: +385 (0)31 22 44 00 (centrala)

Centar za cjeloživotno učenje:

Valentina Helajz, univ. spec. oec.
e-mail: [valentina.helajz@efos.hr](http://valentina.helajz@efos.hr)
Tel: +385 (0)31 22 44 00 (centrala);

Mob: +385 (0)91 2244 183

**DEKAN**

**Prof. dr. sc. Boris Crnković**